Nina Hartley

Nina Hartli (tikrasis vardas – Marie Louise Hartman; g. 1959 m. kovo 11 d. Berklis) – pornografinių filmų aktorė, režisierė ir sekso pedagogė.

Biografija

Šeima 

Nina gimė liuterono radijo laidų vedėjo ir žydės iš Alabamos šeimoje. Jos senelis buvo fizikos profesorius ir, kaip ir tėvas, priklausė komunistų partijai.

Nina su 2 vyresnėmis seserimis ir 2 vyresniais broliais augo San Franciske. Šeimoje nebuvo išpažįstama viena konkreti religija: jie šventė Chanuką, Kalėdas, Velykas bei kitas religines šventes, o aštunto dešimtmečio vidury tėvai tapo budistais. Vienas brolis ir sesuo tapo ortodoksais, tuo tarpu Nina save laiko ateiste. „- Mano vyriausias brolis vos gali prisiversti su manimi pasisveikinti. Jis labai nusiminęs dėl to, ką veikiu gyvenime. Jis praktikuojantis „naujai gimęs“ žydų ortodoksas, taigi mes nesikalbame. Net prieš jam sužinant apie mano veiklą mums buvo sunku rasti bendrą kalbą dėl jo religinių įsitikinimų ir elgsenos.“

Baigusi mokyklą Nina įstojo į San Francisko Valstijos universitetą studijuoti medicinos ir baigė jį 1985 m.

Karjera 

Dar jaunystėje išsiskyrė savo liberaliu požiūriu į žmonių santykius. „Aš ieškojau seksualiai atvirų žmonių. Mano požiūris į gyvenimą buvo labai platus ir laisvas. Mano patirtis būnant 19 nebuvo itin didelė, bet žinojau, kad tai įmanoma.“  Ją žavėjo feminizmas ir žmonių tarpusavio santykiai, neapsunkinti įsipareigojimų.

1982 m., besimokydama medicinos mokykloje, Nina papildomam uždarbiui ėmė šokti striptizą „Mitchell Brothers O’Farrell“ klube. Jos pasirodymai vyko kartą per savaitę, o visą likusį laiką mokėsi ir ketino tapti medike. Jau tada ji sugalvojo pseudonimą „Nina Hartley“: Nina – kad jos vardą būtų lengva ištarti japonų turistams striptizo klube, o Hartley pavardė skambesiu buvo artima jos tikrai pavardei ir tuo pačiu vienos aktorės iš TV reklamos pavardė.

Pirmasis Ninos striptizo pasirodymas buvo sekso scena kambaryje, kur ją slapta galėjo stebėti kiti. „- Aš norėjau atlikti tai prieš kamerą nuo tada, kai paauglystėje pamačiau pirmą pornografinį filmą“. 

Jos mintys apie aktorės karjerą tapo realybe, kai tuometinis jos vaikinas pamatė prekybos centre aktorę ir režisierę Juliet Anderson, kurią užkalbinęs papasakojo apie savo draugės siekį. Anderson davė jam savo kortelę ir po keleto dienų jiedu nusiuntė jai kelias nuotraukas. Netrukus Nina gavo kvietimą suvaidinti kompanijos „Atom Home Video“ filme „Educating Nina“, kurį režisavo Anderson. „-Tai buvo mano 8 metų svajonių išsipildymo kulminacija ir aš nenusivyliau.“

1985 m. baigusi mokslus, Nina pasinėrė į naują veiklą ir greitai tapo viena populiariausių devintojo dešimtmečio vidurio aktorių, kurią vėliau nukonkuravo tik Džena Džeimson.

1986 m. iki tol populiariausiai aktorei Džinder Lyn nusprendus padaryti pertrauką, jos vietą kaip viena pagrindinių pornografijos aktorių užėmė Nina. 1986–1988 m. ji gavo daugybę apdovanojimų, tačiau vėliau karjeros kreivė nustojo kilti.

1990 m. ėmus sparčiai populiarėti aktorei Viktorijai Peris, Nina atsidūrė jos šešėlyje. Iki 1992 m. ji vaidino gana retai, daugiau šokdama įvairiuose šalies striptizo klubuose ir vis daugiau žmonių galvojo, kad ji apskritai paliko pornografiją.

Nepaisant kintančio populiarumo, Nina niekada nebuvo visiškai pasitraukusi, o papildomą impulsą jos karjerai suteikė populiarėti pradėję „Milf“ kategorijos filmai, kuriuose vaidina vyresnio amžiaus aktorės. Iki 2013 m. Nina per 3 dešimtmečius trunkančių karjerą suvaidino beveik 600 filmų, 6 režisavo ir yra viena ilgiausiai pornografijos versle išsilaikiusių žmonių.

1996 m. ją oficialiai priimant į XRCO Šlovės galeriją, ceremonijos metu, stebint 250 žiūrovų, Nina pareiškė: „- Jeigu šiame kambaryje dar yra žmonių, su kuriais nesimylėjau, tiesiog paskambinkit ir mes susitarsim.“

2010 m. duotame interviu ji kalbėjo: „- Dabar dirbu su merginomis, kurios jaunesnės nei mano krūtų implantai“, tačiau nepaisant to ji neketina trauktis. 2008 m. Nina vaidino Hillary Rodham Clinton pornografinėje parodijoje „Who’s Nailin' Paylin?“, kurioje jos kolegė Lisa Ann įkūnijo Aliaskos gubernatorę Sarrah Pallin, o Jada Fire – Condoleezza Rice.

Nina Hartli užima 9 vietą visų laikų populiariausių porno aktorių sąraše, kurį paskelbė excaliburfilms.com.

Kita veikla 

Greta vaidybos Nina jau daug metų užsiima sekso edukacija, švietimu bei rengia seminarus žmonių seksualumo problemų klausimais. Ji ne kartą yra dalyvavusi Oprah Winfrey Show, Phil Donahue ir kituose televizijos pokalbių laidose.

2006 m. Nina išleido knygą „Nina Hartley’s Guide to Total Sex“, o kartu su kompanija „Adam and Eve“ yra išleidusi sekso instrukcijų video rinkinį „Nina Hartley‘s Guide“.

Taip pat ją galima išvysti įvairiuose dokumentiniuose filmuose apie pornografiją.

Didžiajame ekrane Nina debiutavo 1997 m. filme apie pornografijos užkulisius aštuntajame dešimtmetyje „Pašėlusios naktys“, kur jos partneriais buvo Mark Wahlberg, Julianne Moore ir Heather Graham.

1998 m. Nina atliko nedidelį vaidmenį Kanados kinematografininkų sukurtoje juostoje „Bubbles Galore“.

Asmeninis gyvenimas 

Ninos liberalus požiūris į žmonių santykius pasireiškė ne tik jos filmuose, bet ir asmeniniame gyvenime. Berklio kavinėje, kurioje ji dirbo, jau pačią pirmą dieną susipažino su vyru vardu Deivas.

Jiedu susitikinėjo kelis mėnesius ir Nina sužinojo, kad Deivas ilgus metus gyveno kartu su moterimi vardu Bobi, su kuria išsiskyrė prieš 3 metus. Jau tuo metu Nina buvo atradusi esanti biseksuali ir nemonogamiška, todėl ilgainiui Deivo ir Bobi santykiai vėl ėmė taisytis, o 1983 m. jie trise apsigyveno viename būste: „- Pradžioje buvo santykiai tarp Deivo ir Ninos ir tarp Deivo ir Bobi. Aš ir Bobi turėjom tarpusavio santykius išugdyti. Tai užtruko 18 mėnesių, nes Bobi yra iš esmės heteroseksuali.“ 

Gyvenimas trise truko iki 2000 m., kuomet Nina juos paliko.

2003 m. ji ištekėjo už ilgamečio draugo Ira Levino (Ernest Greene), režisieriaus, kuriančio daugiausia BDSM stiliaus filmus.

Apdovanojimai

AVN apdovanojimas

Kiti apdovanojimai

Šaltiniai

Nuorodos 

 IMDb profilis
 Oficiali svetainė

JAV aktoriai
Pornografijos aktoriai